google/wiki40b huggingface dataset:
Raketový letún

Raketový letún  (iné názvy: letún/lietadlo s raketovým pohonom, raketové lietadlo) je druh lietadla s nosnou plochou (krídlom), teda plošník, ktorého hlavnú alebo jedinú pohonnú jednotku tvorí raketový motor. V dôsledku veľkej spotreby pohonných látok je pravdepodobné, že časť letu takého lietadla prebieha bezmotorovo alebo po balistickej krivke mimo atmosféru alebo kĺzavým letom v ovzduší.
Vzhľadom na to, že na lety v atmosfére sú výhodnejšie prúdové motory, ktoré nepotrebujú na svoju činnosť dodávku okysličovadla z nádrží, pretože ako okysličovadlo používajú atmosférický kyslík, raketové letúne sa vo väčšom nerozšírili. Ich výhodou je možnosť dosahovať veľmi vysokých rýchlostí, pri ktorých už prúdové motory strácajú účinnosť. Najčastejšie sa preto objavujú ako experimentálne lietadla. Počas 2. svetovej vojny boli nasadzované nemeckým vojenským letectvom ako záchytné stíhače alebo Japonskom ako samovražedné lietadlá (kamikaze). V období 40. až 70. rokov 20. storočia raketové letúne slúžili najmä ako experimentálne stroje.
Koncom 60. rokov začal v USA a ZSSR vývoj tzv. raketoplánov, určených na dopravu osôb a nákladu zo Zeme na obežnú dráhu. Z nich iba americký raketoplán Space Shuttle sa dostal do bežnej prevádzky, počas ktorej však dva exempláre havarovali a ich posádky zahynuli. Sovietsky raketoplán Buran uskutočnil iba jediný skúšobný bezpilotný let.
Začiatkom 21. storočia sa začala rysovať renesancia raketových letúnov, o ktorých sa uvažuje ako o prostriedku na tzv. kozmickú turistiku. Ako prvý sa objavil raketový letún Scaled Composites SpaceShipOne, s ktorým bola v roku 2004 získaná cena Ansari X-Prize. Ďalšie podobné, no pokročilejšie, typy sú v rôznom štádiu vývoja a ich komerčné nasadenie je otázkou najbližších rokov.
Cricqueville-en-Bessin

Poloha

Obec má rozlohu 8,55 km². Najvyšší bod je položený 39 m n. m. a najnižší bod 0 m n. m.

Obyvateľstvo

Počet obyvateľov obce je 189 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Leu-la-Forêt

Poloha

Obec má rozlohu 5,24 km². Najvyšší bod je položený 191 m n. m. a najnižší bod 57 m n. m.

Obyvateľstvo

Počet obyvateľov obce je 14 783 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
William Raid Pogue

Mladosť a výcvik

Po ukončení základnej a strednej školy nasledovalo štúdium na oklahomskej baptistickej univerzite. Stal sa leteckým inžinierom a narukoval ako vojenský letec do vojny v Kórei. Tam absolvoval 43 bojových letov. Po vojne sa vrátil do Oklahomy, v roku 1960 tam ukončil univerzitné štúdium. Potom bol tri roky na vojenskej leteckej akadémii vo funkcii docenta katedry matematiky. V roku 1963 nastúpil do školy testovacích letcov vo Farnboroughu v Spojenom kráľovstve a dva roky tu pôsobil ako testovací letec. Potom sa vrátil do USA na základňu Edwards, kde bol inštruktorom v škole testovacích pilotov. V roku 1966 bol prijatý do piatej skupiny amerických kozmonautov. Pomáhal s prípravou letov Apollo 11 a Apollo 14. Po skončení programu Apollo sa zacvičil na program Skylab. Bol ženatý a mal tri deti.

Po lete

Po návrate zmenil svoju uzavretosť, so ženou začal chodiť do divadiel, vyhľadával spoločnosť. V nasledujúcom roku z NASA odišiel do Colorado Springs, kde sa stal viceprezidentom Hight Flight Foundation.
Triel-sur-Seine (obec)

Poloha

Obec má rozlohu 13,58 km². Najvyšší bod je položený 179 m n. m. a najnižší bod 18 m n. m.

Obyvateľstvo

Počet obyvateľov obce je 11 549 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Baudille-et-Pipet

Poloha

Obec má rozlohu 35,97 km². Najvyšší bod je položený 2 696 m n. m. a najnižší bod 718 m n. m.

Obyvateľstvo

Počet obyvateľov obce je 259 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sóstratos zo Sikyónu

Sóstratos (starogr. Σώστρατος – Sóstratos) bol trojnásobný olympijský víťaz v pankratiu v štvrtom storočí pred Kr.
Sóstratos zo Sikyónu bol jedným z najslávnejších športovcov starovekého Grécka. V rokoch 364, 360 a 356 pred Kr. zvíťazil na olympijských hrách v pankratiu, v disciplíne, ktorú zaviedli na 33. hrách v roku 648 pred Kr. Sóstratos dosiahol v pankratiu okrem olympijských víťazstiev aj dvanásť víťazstiev na nemejských a isthmiských hrách a dve na pythijských hrách. Pankration bol pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.
V starovekom písomnom diele Encheiridion Epiktetu od historika Arriana, ktorý v nej zaznamenal myšlienky svojho učiteľa Epiktéta, zaznejú v súvislosti s pankratiom tieto slová: „Daj mi dôkaz, či si sa poriadne cvičil k zápasu: či si jedol, čo je predpísané, či si sa otužoval, či si poslúchal svojho cvičiteľa.“ Tieto Epiktétove slová dobre vystihujú, čo všetko sa od pretekára vyžadovalo. V starovekom Grécku dosiahli v zlepšovaní metodiky a techniky tréningu po skúsenostiach mnohých generácii športovcov i trénerov, takú úroveň, ktorú možno aj pri dnešných hľadiskách nazvať vedeckou.
V roku 364 pred Kr., keď bol Sóstratos po prvýkrát olympijským víťazom, vpadlo do Élidy vojsko z Arkádie a po tejto vojne sa na tohoročných olympijských hrách znížil počet športových disciplín z dvanástich na osem.
Pečať štátu Montana

Pečať štátu Montana bola prijatá v roku 1889.

Opis

Pečať zobrazuje les a vodopády Great Falls na rieke Missouri v lúčoch vychádzajúceho slnka. Na pravom brehu rieky je pluh a lopata, symbolizujúce baníctvo a poľnohospodárstvo. V popredí sa nachádza stuha so štátnym mottom v španielčine: Oro y plata (slovensky: Zlato a striebro). Vonkajšia strana kruhu nesie nápis: THE GREAT SEAL OF THE STATE OF MONTANA. (slovensky: Veľká pečať štátu Montana).
Promotor fidei

Promotor fidei (doslova podporovateľ viery), ľudovo advocatus diaboli (doslova diablov advokát), bola osoba, ktorá počas kanonizačného procesu rímskokatolíckej cirkvi predkladala argumenty, ktoré svedčia proti svätosti príslušného kandidáta. Advokát, ktorý „háji záujmy diabla“. Táto funkcia existovala takmer 4. storočia a zrušil ju až pápež Ján Pavol II. v roku 1979 v rámci revízie kanonizačného procesu.
Épieds (Maine-et-Loire)

Poloha

Obec má rozlohu 26,99 km². Najvyšší bod je položený 111 m n. m. a najnižší bod 29 m n. m.

Obyvateľstvo

Počet obyvateľov obce je 719 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Berstett

Poloha

Obec má rozlohu 17,88 km². Najvyšší bod je položený 281 m n. m. a najnižší bod 147 m n. m.

Obyvateľstvo

Počet obyvateľov obce je 2 287 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vráskavec obrovský

Opis

Jedince na južnej pologuli sú všeobecne väčšie ako na severnej. Samice sú väčšie ako samce. Dĺžka tela dosahuje až okolo 30 metrov (rekordný jedinec meral do 32,6 m) a hmotnosť od 50 do 150 ton (rekordná samica z 1947 vážila 190 t). Je najťažším živočíchom všetkých čias. Spoľahlivo najdlhší doložený dnes známy dinosaurus rodu Supersaurus meral na dĺžku zhruba 32-35 metrov, bol teda mierne dlhší (avšak podstatne ľahší, hmotnosť predstavovala asi 40 ton).
Hmotnosť jazyka sa približne rovná hmotnosti dospelého slona (až 2,9 tony).
Vráskavec má prúdnicový tvar tela s hlavou tvaru písmena U. Vie plávať rýchlosťou až 20 uzlov (37 km/h) a radí sa tak medzi najrýchlejšie morské živočíchy.

Ekológia

Živí sa krilom. Jeden vráskavec obrovský zje každý deň odhadom asi 40 miliónov týchto drobných kôrovcov, čo zodpovedá približne 4 tonám krilu.
Valiergues

Poloha

Obec má rozlohu 13,13 km². Najvyšší bod je položený 720 m n. m. a najnižší bod 612 m n. m.

Obyvateľstvo

Počet obyvateľov obce je 143 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milan Thurzo

Životopis

V roku 1961-1965 študoval na Prídovedeckej fakulte UK v Bratislave. V roku 1965-1966 pôsobil v Archeologickom ústave SAV v Nitre. Od roku 1966 vedecký pracovník Slovenského národného múzea, od roku 1990 riaditeľ Prírodovedeckého múzea v Bratislave. Zaoberá sa problematikou fyzickej antropológie, hlavne štúdiom morfologických znakov na kostrách z archeologických vykopávok populácií avarského obdobia na Slovensku. Autor a spoluautor 30 vedeckých prác a 2 knižných publikácií.
Roche-sur-Linotte-et-Sorans-les-Cordiers

Poloha

Obec má rozlohu 9,34 km². Najvyšší bod je položený 373 m n. m. a najnižší bod 240 m n. m.

Obyvateľstvo

Počet obyvateľov obce je 75 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dolichos (bežecké preteky)

Dolichos alebo Dolichodromos (od starogr. Δόλιχος – dolichos) bola súťažná bežecká disciplína v starovekom Grécku.
Dolichos čiže dlhý beh bol v starovekom Grécku bežeckou disciplínou panhelénskych hier. V Olympii sa dolichos zaviedol na 15. hrách roku 720 pred Kr.. Dĺžka behu bola v rôznych časoch rôzna, ale nikdy nemala menej ako sedem stadií (stadion mal Olympii dĺžku 192,27 metra, 600 stôp) a viac ako dvadsaťštyri stadií. (1356 a 4615 metrov).
Na olympijských hrách sa pri všetkých behoch štartovalo rovnako, z postavenia stojného, s mierným predklonom, s nohami v tesnom založení a prstami alebo pätami nôh zaklesnutými do žľabku na štartovej čiare. Žľabky na štarte tvorili dva súvislé pásy od jednej strany po druhú a boli približne tri cm hlboké. Miesto pretekára na štarte sa určovalo žrebom a signál na štart sa dával stanoveným zatrúbením trubača. Pri vytrvalostnom behu mali bežci telá spriamené, hrude vypnuté, kroky mali kratšie a nižšie, švihy paží miernejšie a ruky zaťaté do pästí. (pri behu na krátke vzdialenosti mali dlane otvorené) Od pretekárov sa požadovalo, aby pôsobili esteticky, ale rozhodovala hlavne rýchlosť, lebo záležalo len na tom, kto dobehne prvý.
Pretekári na olympijských hrách behali bosí, trať mali upravenú a ako sa zdá, posypanú vrstvou piesku. V starších časoch nosili bederné rúška alebo len pásky na ohanbí,  ale od 15. hier, keď Orsippos z Megary svoj pás počas behu na jeden stadion stratil (alebo ho odhodil), bežci pretekali nahí. 
Z antického Grécka je pre posúdenie výkonov pri vytrvalostnom behu známych niekoľko príkladov. Argejský bežec Argeus sa po víťazstve na 113. olympijských hrách v dolichu,  rozbehol od radosti domov oznámiť svoje víťazstvo a oznámil ho údajne ešte v ten istý deň, prekonal vzdialenosť dlhšiu ako sto kilometrov a v ceste mu pritom stáli aj dve horstvá. Aténsky štátny posol Feidippides v roku 490 pred Kr. prebehol vzdialenosť medzi Aténami a Spartou, kde prišiel žiadať o pomoc proti Peržanom, za dva dni, prekonal tak vzdialenosť 230 km za dvadsať hodín. Keď následne Atéčania, aj bez pomoci Sparty, zvíťazili proti Peržanom v bitke pri Maratóne, aténsky vojvodca Miltiades vyslal opäť Feidippida, aby túto radostnú zvesť oznámil Aténčanom. Vzdialenosť, ktorú následne prebehol merala 42 km a po slovách „Radujte sa zvíťazili sme!", padol mŕtvy na zem. Na novodobých olympijských hrách sa na jeho počesť zaviedol maratónsky beh.
Microcleidus

Charakteristika

Zástupcovia tohto rodu dosahovali veľkosť dnešných veľrýb. Mali 40 krčných stavcov a krátky chvost ktorý mal 28 stavcov. Podobne ako ostatné dlhokrké plesiosaury, sa aj microcleidus pravdepodobne živil rybami. Jeho zvyšky sa našli na území dnešnej Veľkej Británie (súvrstvie Whitby Mudstone, Yorkshire).
Actors Studio

Actors Studio je členská organizácia a divadelná škola v New Yorku. V roku 1947 ho založili Elia Kazan, Robert Lewis a Cheryl Crawford ako pokračovanie bývalej progresívnej divadelnej skupiny Group Theatre. V roku 1949 sa pripojil Lee Strasberg, ktorý sa v roku 1952 stal jeho riaditeľom.
Na výuku používa systém vychádzajúci z metódy Konstantina S. Stanislavského a psychoanalýzy. Najväčší význam mala v 50. rokoch 20.storočia.
Gaeltacht

Gaeltacht [ˈgɰeːɫt̪əxt̪] (množné číslo Gaeltachtaí [ˈgɰeːɫt̪əxt̪iː]) je označenie pre oblasti, v ktorých írčinu používa značná časť obyvateľstva. V Írsku sa označenie Gaeltacht alebo an Ghaeltacht vzťahuje na súbor regiónov alebo na ľubovoľný z nich, v ktorých vláda uznáva, že írčina je prevládajúcim jazykom používaným v domácnosti. Množné číslo (Gaeltachtaí) označuje viacero jednotlivých regiónov. Gaeltacht nie je súvislé územie, skladá sa zo 7 od seba oddelených častí hlavne na západe Írska.
Turček (potok)

Prameň

Preteká Kremnickými vrchmi, kde pramení v podcelku Flochovský chrbát, pod sedlom Tunel, na severoseverozápadnom svahu Skalky (1 231,6 m n. m.) v nadmorskej výške približne 1 040 m n. m.
Monbrun

Poloha

Obec má rozlohu 10,8 km². Najvyšší bod je položený 225 m n. m. a najnižší bod 158 m n. m.

Obyvateľstvo

Počet obyvateľov obce je 350 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Quai de l’Horloge

Quai de l'Horloge (nábrežie Orloja) je nábrežie v Paríži na brehu rieky Seiny. Nachádza sa v 1. obvode. Svoj názov získalo podľa orloja Justičného paláca.

Poloha

Nábrežie vedie po severnom okraji ostrova Cité medzi mostami Pont au Change a Pont Neuf. Začína na križovatke s Boulevard du Palaiss kde naň nadväzuje Quai de la Corse a končí na námestí Place du Pont-Neuf na západnom konci ostrova.

Dejiny

Nábrežie bolo vybudované v rokoch 1580 – 1611, čiastočne bolo predĺžené v rokoch 1736 a 1816. Počas svojej existencie zmenilo niekoľkokrát svoj názov: Quai du Grand-Cours-d'Eau (18. storočie), Quai des Lunettes a Quai des Morfondus. Počas Veľkej francúzskej revolúcie sa nazývalo Quai du Nord.
Záložník (vojsko)

Záložník alebo vojak v zálohe alebo hovorovo rezervista je vojak, ktorý po ukončení aktívnej služby v armáde (popr. základnej vojenskej služby)  naďalej zostáva v pohotovosti pre prípadné nasadenie vo vojnovom konflikte.

Historický vývoj

Záložníci v strednej Európe prvý raz získali na dôležitosti až po pruskej porážke v bitke pri Jene a Auerstedte. Napoleon Bonaparte totiž Prusko donútil k drastickej redukcii armády, ktorá nesmela mať viac ako 42 000 mužov.
Systém armády bol reformovaný tak, že predpokladal krátky vojenský výcvik odvedencov, ktorí sa následne stali záložníkmi a boli nasadení až vo vojne. Takto bolo možné výrazne znížiť veľkosť armády, hoci jej vojenská sila sa dramaticky neznížila.
Imrich Bugár

Kariéra

Začínal ako hádzanár, atletike sa začal venovať na učilišti Slovnaftu v Bratislave, v Slávii SVŠT ho viedol tréner Vladimír Hurtoň. Ako 19-ročný odišiel do Prahy, kde pôsobil v oddieli Dukla Praha pod vedením trénera Miroslava Vlčka. Účastník troch olympiád, v Moskve 1980 získal striebro, olympijské víťazstvo mu uniklo len o 26 centimetrov. Historicky prvý majster sveta v hode diskom, na premiérových MS 1983 v Helsinkách zvíťazil výkonom 67,72 m . V roku 1982 vybojoval titul majstra Európy , z ME 1978 má bronz. Dvakrát reprezentoval Výber Európy na Svetovom pohári IAAF, v roku 1981 bol členom víťazného družstva, keď obsadil vo svojej disciplíne tretie miesto. V roku 1985 bol štvrtý na Svetovom pohári IAAF v Canberre, v tom istom roku vyhral vo finále Grand Prix IAAF. Bugár je 13-násobný majster Česko-Slovenska , dva razy sa stal majstrom Česka .
Svoj osobný rekord 71,26 m vytvoril v roku 1985 v San José, tento výkon je dodnes českým rekordom a v historických svetových tabuľkách figuruje v prvej desiatke.
Chacenay

Poloha

Obec má rozlohu 7,8 km². Najvyšší bod je položený 346 m n. m. a najnižší bod 219 m n. m.

Obyvateľstvo

Počet obyvateľov obce je 62 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hradlo XOR

Funkcia

Hradlo XOR je jedným zo základných kombinačných logických obvodov, ktorého výstup je exkluzívny logický súčet vstupov („buď A, alebo B“). Výstup je log.1 vtedy a len vtedy ak sa hodnoty vstupov líšia.
XOR je funkciou súčtu modulo 2, využíva sa preto v binárnych sčítačkách v aritmeticko-logických jednotkách počítačov. Polovičná sčítačka pozostáva z jedného hradla XOR (súčet) a jedného hradla AND (prenos do vyššieho rádu).

Tri a viac vstupov

XOR je binárna operácia – je definovaná na dvoch vstupoch. V elektronike sa ale bežne používa pojem hradla XOR pre 3 a viac vstupov.
Najčastejšia interpretácia je taká, že prvé dva vstupy sú privedené do prvého hradla XOR. Každý ďalší vstup je privedený spolu s výstupom predchádzajúceho hradla na vstup ďalšieho hradla XOR. Výsledkom je obvod, ktorého výstup je log.1 vtedy a len vtedy ak je log.1 na nepárnom počte vstupov. Takýto obvod sa využíva ako generátor parity.
Možná je aj druhá interpretácia, vychádzajúca z pojmu „exkluzívny“ logický súčet ako aj z IEC značky hradla XOR (pozri obr. vpravo). Podľa tejto interpretácie je výstup log.1 vtedy a len vtedy, ak práve na jednom z N vstupov je log.1, čo by zodpovedalo aj „=1“ v značke IEC. IEC značka však nebola myslená pre širšie než 2-vstupové hradlo a takéto jej rozšírenie nie je platné. Táto interpretácia viacvstupového hradla XOR nie je v praxi častá, nakoľko sčítačky a generátory parity sú častejšie než detektory „1 z N“.

Prevedenie

XOR hradlo sa vyrába vo forme integrovaného obvodu, pričom sa obvykle umiestňuje niekoľko XOR hradiel do jedného puzdra, aby sa využili všetky dostupné vývody puzdra.
Izák Caban

Život

Narodil sa v rodine evanjelického farára v Brodzanoch, okres Partizánske (niektoré zdroje udávajú ako rodisko Brezno). Po štúdiách v Prievidzi, Šoproni a na univerzite vo Wittenbergu (od r. 1655, dosiahol tu titul magister) bol rektorom reformačnej školy v Brezne, kde ako formu poznávania zaviedol dišputy. Diskutovalo sa na nich o metafyzike a teológii, ale objavovala sa tu i kritika Aristotela. Od roku 1661 pôsobil v Prešove, kde sa spolu s Jánom Bayerom zaslúžil o premenu mestskej školy na lýceum a o jeho rozkvet; pôsobil tu ako profesor. Keď do Prešova prišli jezuiti presadzovať protireformačné tendencie, musel odísť (1670). Po krátkom pobyte v Tübingene sa vydal do Sibine (dnešné Sibiu v Rumunsku), kde ho menovali za riaditeľa gymnázia. Neskôr sa tu stal aj kazateľom. Jeho syn – kráľovský sudca v Sibini – sa zaplietol do sprisahania proti kráľovi a bol popravený (1703).

Práca

Je prvým predstaviteľom atomizmu na Slovensku. V spise Existentia atomorum (Wittenberg, 1667), ktorý obsahoval 138 listov a bol výsledkom samostatného bádania, formou otázok a odpovedí uvádza 24 argumentov na dôkaz existencie atómov. Nadväzuje na Pierra Gassendiho a svojich učiteľov D. Sennerta a J. Sperlinga. Cabanova rozprava bola síce v mnohom poplatná scholastike, ale obsahovala prvky moderného myslenia a modernej fyziky. Napríklad Caban podobne ako Descartes hlásal, že autority treba uznávať len vtedy, ak nie sú v rozpore s rozumovým poznaním sveta. Pri svojej argumentácii sa odvoláva na pokusy, menovite na Guerickeho demonštráciu vákua. Hoci v knihe zostalo veľa z Aristotelových predstáv o hmote i pohybe, Caban sa pokúsil o atomistické vysvetlenie peripatetických foriem pohybu. Odmietol skryté vlastnosti a zaviedol architectonicus spiritus ako príčinu všetkého. Jeho atomizmus nebol materialistický.
Vltavská (stanica pražského metra)

Charakteristika stanice

Vltavská je hĺbená, založená v otvorenej jame, kotvenými pilotovými stenami. Je jednou z najhlbších staníc na tejto linke (do roku 2004 bola najhlbšou, po tomto roku sa ňou stala stanica Kobylisy). Nástupište nie je podopierané stĺpmi, je ostrovného typu a obklad stien za ním je z prírodnej keramiky. Východ existuje len jediný, po eskalátoroch k neďalekej zástavke električiek. Vestibul je podpovrchový, jedna jeho časť vychádza na povrch. Stanica sa stavala medzi rokmi 1978 a 1984, náklady na jej vybudovanie boli 198 miliónov Kčs.
Mestský okruh číslo 1 (Košice)

Trasa

Košický mestský okruh číslo 1 začína v kruhovom objazde pri Mlynskej bašte, ktorý spája ulice Štefánikova, Továrenská, Hviezdoslavova, Gorkého, Tyršovo nábrežie, Masarykova a Jesenského. Okruh potom pokračuje južným smerom a asi po 100 metroch sa v pravej časti oddeľuje tzv. "stará" Štefánikova ulica a "nová" pokračuje niekdajším korytom Mlynského náhona až ku Jakabovmu palácu. Cesta stále pokračuje na juh, teraz už však po Ulici Protifašistických bojovníkov. Na konci ulice sa nachádza svetelná križovatka s Palackého ulicou, Námestím osloboditeľov a Jantárovou ulicou. Tu mestský okruh odbočuje doprava na Námestie osloboditeľov a odtiaľ až po koniec Štúrovej ulice je cesta smerovo rozdelená. Práve tento úsek bude v budúcnosti prerobený v súvislosti s výstavbou zábavného centra Aupark. Na konci Štúrovej ulice cesta zabočuje na Moyzesovu ulicu, no v smere na Bačíkovu ulicu túto križovatku obchádza cez Tajovského a Grešákovu ulicu. Okruh potom pokračuje po dlhej Moyzesovej ulici až po Infiniti arénu. Odtiaľ v smere ku kruhovému objazdu pokračuje po Bačíkovej a Továrenskej ulici. V smere od kruhového objazdu na Moyzesovu okruh smeruje po Hviezdoslavovej ulici.
Warez

Warez je termín počítačového slangu označujúci autorské diela, s ktorými je nakladané v rozpore s autorským právom. Slovo bolo vytvorené odvodením z množného čísla anglického slova software nahradením písmena "s" za písmeno "z" - wares → warez. Najčastejším spôsobom šírenia warezu je dnes internet. S warezom je spojená výrazná internetová subkultúra a slovo warez sa okrem označenia samotných dát používa aj pre túto kultúru.
Ľudia, zaobchádzajúci s warezom, bývajú označovaní ako softvéroví piráti. Toto expresívne označenie presadzujú hlavne organizácie zastupujúce záujmy držiteľov autorských práv.

Motivácia a etická stránka warezu

Na rozdiel od pirátskych predajcov CD nemajú warezové skupiny zo svojho počínania žiadny finančný zisk. Motivácia týchto skupín môže byť rôzna, obvykle je založená na „povesti“ – skupiny medzi sebou súperia – čo najskoršie kvalitné vydanie sa v komunite vníma ako úspech.
Oproti iným porušeniam zákona (napr. krádeži) sa porušovanie autorského práva vníma rozporuplnejšie, zvlášť keď z neho páchateľom neplynie finančný prospech. Členovia warezových skupín často vnímajú svoje konanie ako prospešné. Ospravedlňujú sa napr. údajnou nemožnosťou vynucovania si autorských práv a nemožnosťou zdieľať informácie s tými, ktorí si ich nemôžu dovoliť získať inak. Tvrdia, že vydanie warezovej verzie môže v skutočnosti zvýšiť hodnotu softvéru tým, že sa zvýši jeho popularita.
Taktiež mnoho užívateľov, ktorí software získavajú z warez zdrojov, je presvedčených, že nikomu neškodia. Ich najčastejším argumentom je, že keby softvér nezískali ako warez, neboli by si ho ani kúpili. Teda tvorca programu o nič neprišiel.

Legálnosť

Vo väčšine západných krajín je tvorba a distribúcia warezu nelegálna, v chudobnejšom treťom svete či socialistických krajinách však býva buď celkom legálna, alebo prinajmenšom voľne trpená až celkom ignorovaná.
Gryposaurus

Opis

Gryposaurus patril medzi veľké ornitopódy, jeho dĺžka sa pohybovala okolo 8 metrov a hmotnosť mohla dosiahnuť zhruba 4 tony. Bol schopný behať na dvoch nohách, ale mohol zrejme chodiť aj po štyroch. Rovnako ako všetky vtákopyskaté dinosaury, aj Gryposaurus bol bylinožravec. Jeho zuby boli uspôsobené na žuvanie tuhých vetvičiek a listov. Koniec čeľustí bol premenený v akýsi rohovinový zobák, charakteristický pre celú skupinu hadrosauridov (Hadrosauridae). Žil zrejme v menších stádach.

Druhy

Azda najznámejším druhom tohto rodu je G. notabilis opísaný v roku 1914 v kanadskej Alberte. Druhým druhom je G. latidens pomenovaný v roku 1992 a tretím G. monumentensis pomenovaný v roku 2007. Podľa niektorých vedcov sa tomuto rodu taktiež radí druh Kritosaurus incurvimanus, ktorý je druhu Gryposaurus notabilis veľmi podobný. Bolo taktiež navrhnuté, že Gryposaurus notabilis a Kritosaurus incurvimanus môžu byť samicou a samcom toho istého druhu.
Saint-Évarzec

Poloha

Obec má rozlohu 24,65 km². Najvyšší bod je položený 102 m n. m. a najnižší bod 8 m n. m.

Obyvateľstvo

Počet obyvateľov obce je 3 442 (2009).
Nasledujúci graf zobrazuje vývoj počtu obyvateľov v obci.
Zdroje: INSEE